**Τετάρτη 27 Ιανουαρίου 2021**

**ΔΕΛΤΙΟ ΤΥΠΟΥ**

**«ΕΛΛΑΔΑ ΕΧΕΙΣ ΤΑΛΕΝΤΟ»**

**ΕΡΧΕΤΑΙ ΤΟ ΦΘΙΝΟΠΩΡΟ ΣΤΟΝ ΑΝΤ1**

**Είναι η ψυχή, η έκφραση, το πάθος, η δύναμη.**

**Είναι το όνειρο.**

**Είναι το «Ελλάδα έχεις ταλέντο»!**

Το **διασημότερο σόου στον πλανήτη** **επιστρέφει στον ANT1,** στο κανάλι που πρώτο το έφερε στην Ελλάδα.

Από το **φθινόπωρο** **του 2021,** τα φώτα της σκηνής του **«Ελλάδα έχεις ταλέντο»** ανάβουν για όσους θέλουν να κάνουν τη διαφορά!

**Όλοι, ανεξαρτήτως ηλικίας, δεξιοτήτων και κουλτούρας,** έχουν μια θέση στο **«Ελλάδα έχεις ταλέντο»**. Όλοι έχουν την ευκαιρία να δώσουν τον καλύτερό τους εαυτό και να μαγέψουν τους κριτές, αλλά και όλη τη χώρα. Αν τα καταφέρουν, τότε μπορεί να αλλάξει η ζωή τους για πάντα!

Το «Ελλάδα έχεις ταλέντο» είναι η ελληνική εκδοχή του «Got Talent», του **Νο1 επιτυχημένου ψυχαγωγικού format στον κόσμο, με τη σφραγίδα του** **Ρεκόρ Γκίνες.** Από το 2006, που έκανε πρεμιέρα, το βραβευμένο οικογενειακό σόου **έχει «ταξιδέψει» σε 72 χώρες**, βρίσκεται **σταθερά στην κορυφή της τηλεθέασης** σε όλο τον κόσμο και έχει καθηλώσει **πάνω από 1 δισεκατομμύριο τηλεθεατές παγκοσμίως**. Το «Got Talent», φέτος, θα διανύσει την 16η σεζόν του στις ΗΠΑ και την 15η στο Ηνωμένο Βασίλειο. Δημιουργήθηκε από τον διάσημο κριτή και τηλεοπτικό παραγωγό Simon Cowell και ανήκει στην SYCO Entertainment και τη Fremantle.

Ο **Τζώρτζης Ποφάντης**, **Chief Content Officer** του **ΑΝΤ1**, αναφέρει: *«To “Ελλάδα έχεις ταλέντο” επιστρέφει στο σπίτι του. Είμαστε έτοιμοι να αναδείξουμε τα νέα ταλέντα και να προσφέρουμε ένα σύγχρονο θέαμα με την υπογραφή του ΑΝΤ1, που έχει λανσάρει όλα τα μεγάλα φορμάτ στην Ελλάδα».*

Ο **Chris O’Dell, Head of Global Entertainment Production** της **Fremantle** σχολίασε: «*Είμαστε ενθουσιασμένοι που το Got Talent επιστρέφει στην Ελλάδα και στο αρχικό “σπίτι” του, τον ΑΝΤ1. Είμαστε σίγουροι πως θα είναι μια φανταστική σεζόν που θα δείξει ότι η Ελλάδα έχει, χωρίς καμία αμφιβολία, ταλέντο».*

Η **Abi Doyle, VP International Productions** της **Syco**, δήλωσε: «*Το Got Talent ψυχαγωγεί, σπάει ρεκόρ και έχει ανακαλύψει απίστευτα νέα ταλέντα σε όλο τον κόσμο. Η επιστροφή του σόου στην Ελλάδα είναι απόδειξη της δύναμης του brand, και είναι φανταστικό ότι δουλεύουμε ξανά με τους συνεργάτες μας στον ΑΝΤ1. Ανυπομονούμε να δούμε τα συναρπαστικά νέα ταλέντα της σεζόν!».*

**Το «Ελλάδα έχεις ταλέντο» έρχεται από το φθινόπωρο του 2021 στον ΑΝΤ1 και θα είναι ακόμα πιο… τολμηρό, επικίνδυνο, συγκινητικό, μοναδικό!**

**Δηλώσεις συμμετοχής στο:** [**www.antenna.gr/talento**](http://www.antenna.gr/talento)